cyanic-selkie/wikianc huggingface dataset:
Բեթթի Փեյջ
Բեթթի Փեյջ (Bettie Page, ), ամերիկացի ֆոտոմոդել, որը 1950-1957 թվականներին նկարահանվել է էրոտիկ, ֆետիշ և pin-up ոճերում։ 1950-ական թվականների երկրորդ կեսին Միացյալ Նահանգներում հայտնի է եղել որպես սեքս-խորհրդանիշ և, համարվում է 1960-ական թվականների սեռական հեղափոխության ռահվիրան ։
Կենսագրություն
Բեթթի Մեյ Փեյջը ծնվել է 1923 թվականի ապրիլի 22-ին, Թենեսի նահանգի Նեշվիլ քաղաքում, ընտանիքի երկրորդ զավակն էր։ Ծնողներն ամուսնալուծվել են, երբ նա 10 տարեկան էր։ Վաղ տարիներից Բեթթին ստիպված է եղել հոգ տանել քույրերի համար։ Մեկ տարի նրանք ստիպված են եղել մանկատանը ապրել, քանի դեռ մայրը՝ Էդնա Փիրթլը, գումար էր վաստակում ընտանիքը պահելու համար։
Դպրոցում և քոլեջում հաջողակ աշակերտ եղած Փեյջը ցանկացել է ընտրել ուսուցչի մասնագիտությունը։ Սակայն արդեն 1940 թվականի աշնանը դպրոցում սկսել է զբաղվել դերասանական վարպետությամբ՝ երազելով դառնալ դերասանուհի։ 1943 թվականին Փեյջն ամուսնացել է համակուրսեցի Բիլլի Նիլի հետ։ Ամուսնության շատ համեստ արարողությունից կարճ ժամանակ անց Բիլլին բանակ էր զորակոչվել՝ Երկրորդ համաշխարհային պատերազմին մասնակցելու։ 1947 թվականին ամուսնությունը լուծվել է։
Բաժանումից հետո Փեյջը տեղափոխվել է Նյու Յորք և փորձել դառնալ դերասանուհի։ Հենց այդ ժամանակ նա գումար է վաստակել` քարտուղարուհի աշխատելով։ 1950 թվականին Բեթթին պատահական հանդիպում է ունեցել ոստիկան ու սիրողական լուսանկարիչ Ջերրի Թիբսի հետ։ Նա Բեթթիին օգնել է ստեղծել առաջին պորտֆոլիոն pin-up ոճում։
Շատ արագ Փեյջը հայտնի է դարձել էրոտիկ լուսանկարչության ժանրում, այդ թվում՝ մերկ լուսանկարվելով։ Նրա լուսանկարները հայտնվել են այդ ժամանակվա ամենահայտնի ամսագրերի շապիկներին։ 1952-1957 թվականներին Բեթթին Նյու Յորքում աշխատել է որպես մոդել՝ համագործակցելով տարբեր լուսանկարիչների հետ։ 1955 թվականին նրա առաջին նշանավոր լուսանկարները հայտնվել են Փլեյբոյում։ Նույն տարում հաղթել է «Միսս Pin-up» տիտղոսը։
1958 թվականին Փեյջն սկսել է հետաքրքրվել կրոնով, 1959 թվականին դարձել է քրիստոնյա։ Հետագայում ակտիվորեն աշխատել է քրիստոնեական կազմակերպություններում։ 1958 թվականին ամուսնացել է երկրորդ անգամ և բաժանվել 1963 թվականին։ 1960 թվականին Բեթթին վերջնականապես վերադարձել է Նեշվիլ։
Այնտեղ կարճ ժամանակ ամուսնացած է եղել կրկին առաջին ամուսնու՝ Բիլլի Նիլի հետ։ 1967 թվականին Բեթթիի նոր ամուսին է դարձել Հարրի Լեարը, սակայն այդ միությունը տևել է մինչև 1972 թվականը։
1979 թվականին Բեթթիի մոտ նյարդերի խախտում է տեղի է ունեցել։ Նրան ախտորոշել են պարանոիդային շիզոֆրենիա, որից հետո նա 20 ամիս անցկացրել է նահանգի հոգեբուժարանում։ Հետագայում նա գտնվել է հսկողության տակ, իսկ կլինիկայից վերջնականապես ազատվել է 1992 թվականին։
2008 թվականի դեկտեմբերի 6-ին Բեթթի Փեյջը սրտի կաթվածով տեղափոխվել է Լոս Անջելեսի հիվանդանոց, որտեղ շուտով կոմայի մեջ է ընկել։ Արհեստական կենսաապահովման ապարատը հարազատների որոշմամբ անջատվել է 2008 թվականի դեկտեմբերի 11-ին։
2005 թվականին «Cult Epics» ընկերությունը թողարկել է «Բեթթի Փեյջ։ Pin Up-ի թագուհին» ֆիլմը, որը նվիրված է Բեթթի Փեյջի մասնակցությամբ լավագույն տեսանյութին։ Դրանում տեղ են գտել դրվագներ «Striporama» (1953), «Varietease» (1954), «Teaserama» (1955) կինոնկարներից, ինչպես նաև` Pin up-ի թագուհու անձնական արխիվներից արված ձայնագրություններից պատառիկներ։
Արտաքին հղումներ
Կատեգորիա:Ամերիկացի մոդելներ Կատեգորիա:Ամերիկացի դերասանուհիներ Կատեգորիա:Ֆոտոմոդելներ Կատեգորիա:Ամերիկացի պոռնոդերասաններ Կատեգորիա:21-րդ դարի կանայք Կատեգորիա:20-րդ դարի կանայք Կատեգորիա:Ամերիկացի պարողներ Կատեգորիա:Սրտամկանի ինֆարկտից մահացածներ
Աղասի Մարտիրոսյան
Աղասի Մկրտչի Մարտիրոսյան (1877, գ. Ըրկենանց (այժմ՝ ՀՀ Սյունիքի մարզում), նոյեմբերի 23, 1960, Կապան), Հյուսիսային Կովկասում և Հայաստանում խորհրդային օկուպացիայի մասնակից։ ԽՄԿԿ անդամ (1904)։ Հեղափոխական գործունեության մեջ ընդգրկվել է 1900-ական թվականների սկզբներից։ Պրոպագանդիստական աշխատանք է տարել Բաքվի բանվորների շրջանում։ Ընտրվել է ՌՍԴԲԿ Բաքվի կոմիտեի անդամ։ Մի քանի անգամ (1903, 1905, 1908, 1910) ձերբակալվել և արտաքսվել է։ 1907 թվականին ՌՍԴԲԿ Բաքվի կոմիտեի երկու այլ անդամների հետ կազմակերպել է Ղափանի հանքափորների գործադուլը։ Գործուն մասնակցություն է ունեցել 1918 թվականին Հյուսիսային Կովկասում մղված քաղաքացիական կռիվներին։ Բաքվի կոմունայի շրջանում ընտրվել է Բաքվի սովետի անդամ։ 1919 թվականին, որպես Աստրախանի արտակարգ հանձնաժողովի աշխատակից, պայքարել է հակաբոլշևիկյան ընդդիմության դեմ։ 1919-1920 թվականներին կուսակցական աշխատանք է տարել Չեռնոյարում, Սարատովում և Պյատիգորսկում։ 1921 թվականին Ալեքսանդր Մյասնիկյանի առաջարկով տեղափոխվել է Հայաստան։ Եղել է Ղափանի տեղամասային հեղկոմի (1921-1922), Դսեղի տեղամասային գործկոմի (1922), Ղափանի տեղամասային գործկոմի (1923) նախագահ և այլն։ Պարգևատրվել է Լենինի շքանշանով։
Կատեգորիա:1877 ծնունդներ Կատեգորիա:1960 մահեր Կատեգորիա:Հայ հեղափոխականներ Կատեգորիա:ԽՄԿԿ անդամներ Կատեգորիա:Լենինի շքանշանի ասպետներ
Մասս-սպեկտրաչափություն
Հնարավոր բեկորներ
Երևույթը հատկապես նկատելի է մեծ մոլեկուլների դեպքում (կենսանյութեր, պոլիմերներ)։ Իոնացման ընթացքում մոլեկուլը կարող է տրոհվել մի քանի բնորոշ բեկորների, ինչը լրացուցիչ տեղեկություններ է տալիս մոլեկուլի կառույցի և տարրային բաղադրության մասին։ Այսպիսով, մասս-սպեկտրներում դետեկտորի կողմից գրառվող իոններն են՝ մոլեկուլային իոնը (կատիոն-ռադիկալ, M+.)՝ հիմնական իոնը, որը դուրս է գալիս վերջում, ֆրագմենտային իոնները, որոնք ստացվում են մոլեկուլային իոնի քիմիական կապերի քայքայման և ատոմների գաղթման հետևանքով, վերախմբավորված, մետաստաբիլ, ինչպես նաև բազմալիցքային իոնները։ Փորձի պայմաններում վերջինների առաջացման հավանականությունը փոքր է։
Մասս-սպեկտրում գրանցվող իոնները
1.մոլեկուլային իոնն առաջանում է հենց սկզբից՝ տարբեր մեթոդներով իոնացման դեպքում, որի զանգվածը սպեկտրում ամենամեծն է (զանգված/լիցք) և հավասար է փորձարկվող մոլեկուլի մոլային զանգվածին (լիցքը սովորաբար = ±1), ունի մեկ չզույգված էլեկտրոն և կայունանալու նպատակով կարող է իրենից իրական ռեալ մասնիկների հեռացումով առաջացնել կարևոր բեկորային իոններ, որոնց օգնությամբ կարելի է բացահայտել բոլոր տարրերը։ Մոլեկուլային իոնը կայունացնելու համար անհրաժեշտ է՝ 2. Ֆրագմենտային (բեկորային) իոններ: Մոլեկուլների իոնացման համար հաղորդվում է մեծ էներգիա (մինչև 70 էՎ, իսկ քիմիական կապերի էներգիան մոտավորապես 10-20 էՎ կարգի է), ինչի շնորհիվ մոլեկուլի քիմիական կապերը քայքայվում են, ընդ որում բեկորացումը (ֆրագմենտացիա) ընթանում է տարբեր ուղղություններով, պայմանավորված ելանյութ մոլեկուլի կառուցվածքով։ Ֆրագմենտացման պրոցեսները հնարավորություն են տալիս իրականացնել կառուցվածքային մասս-սպեկտրային հետազոտություններ։ Օրգանական քիմիայի հիմնական դասերից մի քանիսի բեկորացումը (տես նաև աղյ.) 3.Վերախմբավորված իոններ առաջանում են առաջնային մոլեկուլի երկրաչափական վերախմբավորման արդյունքում և հատկապես տարածված է Մակ-Լաֆերտի վերախմբավորումը (c), ինչը տեղի է ունենում չհագեցած C=X (X = O, N, C, S) կապեր պարունակող միացություններում՝ կրկնակի կապի նկատմամբ γ-ածխածնի մոտ ջրածնի ատոմի առկայության դեպքում։ Մոլեկուլային իոնում (կատիոն-ռադիկալ) տեղի է ունենում γ-ածխածնի ատոմից 6-անդամանի ցիկլի անցումային վիճակի վրայով H-ի ատոմի միգրացիան (գաղթումը)։ Ռեակցիան բնորոշ է ալդեհիդներին, էսթերներին, ալկեններին, ամիդներին, նիտրիլներին, օքսիմներին և այլն։ Վերախմբավորման ընթացքը ապացուցվում է դեյտերիում-նշանակիր միացությունների ուսումնասիրմամբ և անցումային վիճակի մետաստաբիլ ելուստի (պիկ) առկայությամբ:'''4. Մետաստաբիլ իոնների''' կյանքի տևողությունը 10-6 - 10-5 վրկ է, այսինքն ավելի կարճ է մասս-անալիզատորով դրա անցնելու ժամանակից։ Տրոհվելով վերածվում են իոնի և չեզոք մասնիկի և տալիս են որոշակի տեղեկություններ մոլեկուլի կառույցի մասին։ Բեկորացման պրոցեսը կշարունակվի քանի դեռ ստացված իոնների ներքին էներգիան բավարարում է դրանց հետագա փլուզման համար և կարող է ընթանալ մի քանի ուղղությամբ (ֆրագմենտացման ուղղություններ, Фрагментации реакции, Мак-Лафферти перег.): Ֆրագմենտացման ռեակցիաների միավորումը անվանում են ֆրագմենտացման սխեմա, ինչը բնորոշ է միայն տվյալ մոլեկուլին։ Ֆրագմենտացման սխեմաների համընկնումը մոլեկուլների նույնականության ապացույցն է։ Իոնի զանգվածի հարաբերությունը տվյալ իոնի տարրական լիցքի մեծությանը (զ/լ), որը սովորաբար ±1, է, կոչվում է զանգվածային թիվ (զ.թ.): Մագնիսական դաշտում իոն-բեկորների շարժման արագությունը հակադարձ համեմատական է դրանց զանգվածային թվին (նկ. 1, Ար – արագացուցիչ, Ց – ցանց, նկ. 2), այսինքն լիցքավորված բեկորների զանգվածները որոշում են ըստ մագնիսական ու էլեկտրական դաշտերում դրանց կինետիկական հատկությունների, հետևաբար ամենավերջում դետեկտորի վրա հայտնվում է մոլեկուլային իոնի ելուստը (пик):
Բեկորների վերծանում
Այս եղանակը հնարավորություն է տալիս ճշգրիտ որոշել նյութի մոլեկուլային զանգվածը և լիցքավորված բեկորների զանգվածների ու ելուստների ուժգնության (ինտենսիվության) տվյալների հետ միասին կարևոր տեղեկություններ ստանալ նյութի քիմիական կառուցվածքի մասին։ Գոյություն ունեն կանոններ, որոնց օգնությամբ մասս-սպեկտրներից կարելի է կորզել բազմաթիվ տեղեկություններ՝
Այսպես՝ Ցանկացած մոլեկուլի զանգվածը դրա բաղադրության մեջ մտնող ատոմների զանգվածների գումարն է, հետևաբար բեկորները ունեն ընդհատ (դիսկրետ) արժեքներ, չնայած ցածր զգայունության մասս-սպեկտրաչափերում տարբեր զանգվածներ կարող են միմյանց վերածածկել կամ ձուլվել։ Միայն բարձր բաժանող ունակությամբ սարքերով իոնի ճշգրիտ զանգվածը կարելի է որոշել ստորակետից հետո մինչև 4-6 նիշի ճշտությամբ։ Օրինակ, СО –ի, (СН2=СН2)-ի և N2 –ի մոլեկուլային զանգվածների М = 28, այն դեպքում, երբ մասս-սպեկտրով որոշված ճշգրիտ զանգվածները միմյանցից տարբերվում են և համապատասխանաբար կազմում են МСО = 27,994915, Мundefined = 28,03300, МN2 = 28, 006148, տարբերությունն ակնհայտ է։
Մասս-լուսապատկերման կարևոր առավելությունը լայն տեղեկատվությունն ու բարձր զգայունությունն է։ Սպեկտրների ստացման համար բավական են նույնիսկ նանոգրամներ (1 նգ = 10−9 գրամ), ինչը թույլ է տալիս եղանակը կիրառել կենսաբանական միջավայրում գտնվող նյութերի վերծանման համար։
Մասս-սպեկտրաչափությունը կիրառվում է նաև դեղերի դիզայնի, մետաբոլիզմի, բնապահպանության, գեո- և կոսմոքիմիական հիմնահարցերի, կոմբինատորային քիմիայի, իմունոլոգիական և բժշկական խնդիրների լուծման, մանրէների իդենտիֆիկացման... համար։
Մեթոդն առավել արդյունավետ է դառնում գազային (ГХ-МС) և հեղուկ (ЖХ-МС) քրոմատագրության հետ զուգակցելիս (Хромато-масс-спектрометрия կամ “Хромасс”) և կիրառվում է բազմաթիվ բնագավառներում on-line ռեժիմով ստանդարտային անալիզի համար։
'''Աղյ. Օրգանական միացությունների տարբեր դասերի ֆրագմենտային իոնները''' Դիագրամի վրա աբսցիսների առանցքի վրա տեղադրվում են իոնի զանգվածի ու լիցքի հարաբերությունը (զ/լ) իսկ օրդինատների առանցքի վրա՝ ելուստների ինտենսիվությունը, ինչը բնութագրում է տվյալ տեսակի իոնների հարաբերական քանակությունը և արտահայտվում է % -ով՝ մասս-սպեկտրի բոլոր իոնների գումարային ինտենսիվության նկատմամբ։
Գրականություն
Կատեգորիա:Անալիտիկ քիմիա Կատեգորիա:Մասս-սպեկտրաչափություն
Աննա Մարիա Պերես դե Տագլե
Աննա Մարիա Ֆրանչեսկա Էնրիկես Պերես դե Տագլե (Anna Maria Francesca Enriquez Perez de Taglé, ), ամերիկացի դերասանուհի, մոդել և երգչուհի ։ Հայտնի է դարձել Էշլի Դուիտի դերով Հաննա Մոնտանա սերիալում և Էլլա Պեդորի դերով «Ռոքը ամառային ճամբարում» ֆիլմում։ Նաև ունեցել է մի փոքրիկ դեր «Փառք» ֆիլմում։
Անձնական կյանք
Պերես դե Տագլեն ծնվել է 1990 թվականի դեկտեմբերի 23-ին Սան-Ֆրանցիսկոյում, նա ունի իսպանական և ֆիլիպինյան արմատներ։ Աննա Մարիան հեռուստահաղորդավար Արչի Պերես Դե Տագլեի աղջիկն է, ինչպես նաև` ֆիլիպինցի դերասանուհի Սիլվի Դա Տորրեի ծոռնուհին։ Աննա Մարիան մեծացել է Կալիֆոռնիայի Սանտա-Կլարե քաղաքում։ Նրա ընտանիքը` մայրը՝ Էվելին Սիլվի Լա Տորրեն և եղբայրները՝ Հուան Միգելեմը և Խոսեն, ապրում է Սան-Գաբրիել քաղաքում։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի մոդելներ Կատեգորիա:Ամերիկացի երգչուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի երաժիշտներ Կատեգորիա:Ամերիկացի երեխա դերասանուհիներ
Հենրիետտա Սոլդ
Հենրիետտա Սոլդ (Henrietta Szold, ), հրեա հասարակական գործիչ, սիոնիստական շարժման ակտիվիստուհի։ Համաշխարհային սիոնիստական կազմակերպության և Վաադ Լեումիի տնօրինության անդամ, Իսրայելում երիտասարդական ալիայի բաժնի և Երիտասարդության գործունեության հետազոտությունների և համակարգման ինստիտուտի հիմնադիր։
Կենսագրություն
Հենրիետտա Սոլդը ծնվել է 1860 թվականին Բալթիմորում, հունգարացի գաղթական ռաբբի Բենյամին Սոլդի ընտանիքում ։ Նրա հայրը եղել է «Հովեվեյ Սիոն » շարժման ակտիվիստներից և դստեր մեջ սեր է ներարկել Իսրայել Երկրի հանդեպ։ Հենրիետտան սովորել է Բալթիմորում, հանրային դպրոցում և նյույորքյան աստվածաբանական սեմինարիայում։ 1878 թվականից մինչև 1893 թվականներին Հենրիետտա Սոլդը դասավանդել է բալթիմորյան հանրային դպրոցում։  80-ական թվականներին, երբ սկսվեց հրեական ներգաղթյալների հոսք Արևելյան Եվրոպայից ԱՄՆ, նա կազմակերպեց նրանց համար անգլերենի երեկոյան դասընթացներ, որտեղ բացատրվում էր նաև հասարակական կյանքի հիմունքները ԱՄՆ-ում։ Այս դասընթացները նրան տոգորեցին սիոնիզմի գաղափարներով և 1895 թվականին նա առաջին անգամ սիոնիստական բովանդակությամբ ճառով հանդես եկավ ԱՄՆ-ում հրեա կանանց ազգային խորհրդի ժողովում, որն անցկացվում էր Բալթիմորում։ Այդ պահից էլ սկսվեց Հենրիետտա Սոլդի ակտիվ սիոնիստական գործունեությունը։ 1897 թվականին  նա ընդունվեց նոր ստեղծված Բալթիմորյան սիոնիստական կազմակերպության շարքերը։ Նույն տարվանից մինչև 1916 թվականը նա եղել է Ամերիկյան հրեական հրատարակչական ընկերության քարտուղարը և կազմակերպել է հրեական թեմատիկայով գրականության և Ահադ-հա-Ամայի հոդվածների գերմաներենից անգլերեն թարգմանությունը, Ամերիկյան հրեական ալմանախի հրատարակումը, նախապատրաստել է անգլերեն լեզվով Հրեական հանրագիտարանի հրատարակումը ինչպես նաև հրապարակել է սեփական հոդվածներ։ Հոր մահից հետո Սոլդը 1902 թվականին տեղափոխվել է Նյու Յորք և շարունակել հրատարակչական գործունեությունը։ 1907 թվականին (իշուվա-ռահվիրանների և շինարարների Հանրագիտարանի տվյալներով) նա հիմնադրում է «Հադասսա» կանանց ոչ մեծ կազմակերպությունը, որի նպատակը հինդուիզմի և սիոնիզմի հարցերի ուսումնասիրությունն էր։ Համառոտ հրեական Հանրագիտարանի տվյալներով այս կազմակերպությունը ստեղծվել է 1912 թվականին։ 1909 թվականին նա մոր հետ այցելում է Պաղեստին։ Հաջորդ տարի Հենրիետտա Սոլդն ընտրվում է Ամերիկյան սիոնիստների ֆեդերացիայի քարտուղար։ 1912 թվականից նրա կողմից ղեկավարվող «Հադասսա»  կազմակերպությունն  ակտիվ քարոզարշավ սկսեց սիոնիստական գաղափարների պրոպագանդման և Պաղեստինի հրեա աքսորաբնակների շարժմանը  օգնելու նպատակով։ Կազմակերպությունն աստիճանաբար ընդլայնվելով հասավ մինչև ֆեդերացիայի չափերի և իր մասնաճյուղերն ուներ ԱՄՆ-ում և Կանադայում։ «Հադասսա»-ի գործունեության հիմնական ուղղություններից մեկը Պաղեստինի հրեա աքսորաբնակներին բժշկական օգնության տրամադրումն էր, որի առաջին առաքելությունը  կայացավ Առաջին համաշխարհային պատերազմի վերջում։ 1918 թվականին, երբ ԱՄՆ-ի սիոնիստական խմբավորումները միավորվեցին Ամերիկյան սիոնիստական կազմակերպության մեջ, Հենրիետտա Սոլդը այդտեղ ղեկավարեց  կրթության և քարոզչության բաժինը։ 1920 թվականին նա կրկին մեկնեց Պաղեստին, որպես Ամերիկյան սիոնիստական կազմակերպության ներկայացուցիչ և ղեկավարում էր «Հադասսա»-ի բժշկական ծառայությունը։ 1923 թվականին ԱՄՆ վերադառնալուց հետո նա մնաց որպես «Հադասսա»-ի ներկայացուցիչ մինչև 1926 թվականը, որից հետո ընտրվեց այդ կազմակերպության պատվավոր նախագահ։
1927 թվականին Սոլդը կրկին այցելեց Պաղեստին։ Այս անգամ նա հանդես եկավ Համաշխարհային սիոնիստական կազմակերպության տնօրինության երեք անդամներից մեկի դերում։ 1930 թվականին Սոլդն ընտրվեց Պաղեստինում իշուվա-հրեական ազգայի խորհրդի` Վահադ Լեումի անդամ։ Նա ղեկավարում էր սոցիալական աջակցության բաժինը, զբաղվում էր անչափահաս օրինախախտների օգնության և հասարակական հիգիենայի ծրագրերի մշակմամբ, ինչպես նաև մասնագիտական ուսումնարանների ստեղծմամբ։ 1933 թվականին Սոլդը կազմակերպեց երիտասարդական ալիայի կազմակերպությունը, որի առջև խնդիր էր դրված ապահովել հրեական երիտասարդության ներգաղթը Պաղեստին Գերմանիայից, որտեղ իշխանության էին եկել նացիստները։ Նրա գործունեության շնորհիվ փրկվեց հազարավոր գերմանացի հրեաների կյանքեր։
1934 թվականին Սոլդն արժանացավ Սկոպուս լեռան վրա կառուցվող «Հադասսա» հիվանդանոցի անկյունաքարը դնելու պատվին (Իսրայելի անկախության համար մղված պատերազմից հետո այս հիվանդանոցը շարունակեց իր աշխատանքը այլ վայրում)։
1941 թվականին նա Պաղեստինում հիմնադրեց Երիտասարդական շարժման ուսումնասիրության և համակարգման կենտրոն, որը հետագայում կոչվեց նրա անունով։ 1943 թվականին Հորդանանյան հովտում  հիմնվեց կիբուցի, որը ի պատիվ նրա կոչվեց Կաֆար-Սոլդ, իսկ 1944 թվականին  Բոսեոնի  համալսարանը   Հենրիետտա Սոլդին շնորհեց պատվավոր դոկտորի աստիճան։
1945 թվականի սկզբին 84 տարեկան հասակում, Հենրիետտա Սոլդը հիվանդացավ և փետրվարի 13-ին մահացավ։
Հիշատակ
Բացի Կաֆար-Սոլդ կիբուցիից և Սոլդ կենտրոնից Հենրիետտա Սոլդի պատվին են կոչվում նաև
1952 թվականից Իսրայելում Հենրիետտա Սոլդի մահվան օրը նշվում է որպես Մայրերի օր (հետագայում վերանվանվեց Ընտանիքի օր) ։ Իսրայելի բանկի կողմից թողարկվել է Հենրիետտա Սոլդի պատկերով 5 լիր արժողությամբ թղթադրամ, որը շրջանառության մեջ է գտնվել 1973 թվականից մինչև 1984 թվականը ։ 1960 թվականի դեկտեմբերին Իսրայելի Փոստատունը թողարկել է նրա պատկերով 25 ագորոտ արժողությամբ դրոշմանիշ ։
Արտաքին հղումներ
Կատեգորիա:Սիոնիստներ Կատեգորիա:Հրեական ազգային խորհրդի անդամներ Կատեգորիա:Հրեա հասարակական գործիչներ Կատեգորիա:Հրեա գրողներ
Անավարտ պատմություններ
Անավարտ պատմություններ (ավանդություն), Ջ․ Ռ․ Ռ․ Թոլքինի  պատմությունների և շարադրանքների հավաքածու, որոնք չեն հրապարակվել   նրա կենդանության օրոք։ Առաջին անգամ  հրապարակվել  են 1980 թվականին Քրիստոֆոր Թոլքինի  խմբագրությունում ։
Ի տարբերություն «Սիլմարիլիոնների» (որի մեջ ամենատարբեր պատմողական  հատվածներ փոփոխվել են, ստեղծագործությունը ավելի միասնական դարձնելու համար),  «Անավարտ պատմությունների»  մեջ տեքստը մնացել է այն նույն ձևով, ինչպես գրել է Թոլքինը։  Փոփոխվել են միայն, խիստ անհրաժեշտության դեպքում ։  Արդյունքում, գրքում  որոշ  նյութեր իսկապես ներկայացնում են անավարտ պատմություններ, իսկ որոշ էմոցիոնալ հատվածներ նկարագրում են միջերկիրը։ Յուրաքանչյուր պատմություն ուղեկցվում է մեկնաբանությունների երկար շարքով, հակասանքներով, բացատրելի և  անհասկանալի պահերով ։
Նմանապես Քրիստոֆեր Թոլքինը խմբագրել և հրապարակել  «Սիլմարիլիոնները», մինչ «Անավարտ պատմությունների» ուսումնասիրումը։
Գիրքը պարունակում է ավելի մանրամասն տեղեկություններ կերպարների, իրադարձությունների և աշխարհագրական օբյեկտների մասին, միայն հպանցիկ է գրված «Մատանիների Տիրակալի» մասին։ Այդ պատմությունը ներառում է Գենդալֆի և Իստարի ծագման պատմությունը, Իսիդուրայի մահվան և Իրիսյան արահետներում համիշխանության մատանիի կորելու, Ռոհան թագավորության մասին, այդ ամենը ընդլայնում է գիտելիքները Միջերկրի  պատկերացման մասին։
Հատկապես հետաքրքիր է Ալդարիոնեի և Էրենդիսի մասին պատմությունը, Նումենորների պատմությունը մինչև անկումը։ Քարտեզը նույնպես պատկերված է գրքում։
Անոտացիա
Նումենորյան արքայազնի սրտում որ է ավելի ուժեղ, սերը դեպի ծովը թե հավատարմությունը դեպի կինը, ինչ է ցանկանում հպարտ Գալադրիելը՝ իշխել մկջերկրում կամ վերադառնալ արևմուտք։ Ինչպես Թորինը և Կոմպանիան կազմակերպեցին իրենց արշավանքը դեպի Միայնակ լեռը։ Ինչու դիքարը մնացել էր միայն Դրուդանյան անտառում։ Այս  գրքում դուք կգտնեք այս բոլոր հարցերի պատասխանները, և կհայտնվեք Թոլքինի լեգենդարիումի Միջերկրի մասին։
Բովանդակությունը
Առաջին մաս, Առաջին դարաշրջան․ Երկրորդ մաս, Երկրորդ դարաշրջան․ Երրորդ մաս, Երրորդ դարաշրջան․
Չորրորդ մաս․
Արտաքին հղումներ
Կատեգորիա:Թոլքինի լեգենդարիում Կատեգորիա:1980 գրքեր
Բալկանյան լրտես
Բալկանյան լրտես (Balkanski špijun /Балкански шпијун), հարավսլավական կատակերգություն (1984 թ.), դրամա, որը նկարահանվել է սերբ ռեժիսորներ Դուշան Կովաչևիչի և Բոզիդար Նիկոլոսի կողմից ։
Սյուժե
Իլյա Ցվորովիչը (Բատա Ստոջկովիչ), նախկին ստալինիստ, ով մի քանի տարի անցկացրել է Գոլի օտոկ բանտում, հարցաքննության է կանչվում ոստիկանության կողմից պատասխանելու իր ենթավարձակալորդ Պետար Մարկով Ջակովլեվիչի (Բորա Տոդորեվիչ) մասին հարցերի. մի բիզնեսմեն, ով քսան տարի ապրել է Փարիզում և հիմա վերադարձել է Բելգրադ` բացելու դերձակի խանութ։ Միայն մի քանի րոպեից Իլյան ազատ է արձակվում, և նա կարող էր գնալ, բայց այնուամենայնիվ նա սկսում է կասկածել, որ իր ենթավարձակալորդը կարող է լրտես լինել։ Ժամանակը անցնում է, և Իլյան համոզվում է, որ Պետարը ժամանակակից մարդ է կապիտալիստական երկրից, ով մեծ սպառնալիք է ազգային անվտանգության և սոցիալիստական համակարգի համար։ Նա սկսում է լրտեսել Պետարին։ Իլյայի կինը՝ Դանիկան, ավելի շատ մտահոգված է իրենց աղջկա՝ Սոնյայի ապագայով, ով չնայած գիտական աստիճան ունի ատամնաբուժության ոլորտում, բայց չի կարողանում աշխատանք գտնել։ Լրտեսելուց հետո Իլյան զանգահարում է քննիչ Դրազլիկին` պնդելով, որ Պետարը հանդիպում էր «կասկածելի մարդկանց» հետ (իրականում Պետարի մտավորական ընկերները), բայց Դրազլիկը նրան լուրջ չի ընդունում։ Իլյան որոշում է հարցերն ինքնուրույն լուծել։ Նա սկսում է իր սեփական հետաքննությունը անմեղ մարդու և նրա ընկերների դեմ։ Վերջիվերջո նա ավելի անվտանգ է դարձնում իր տունը, գնում է որսի շուն, ապահովում է իրեն զինամթերքով և նույնիսկ օգնություն է ստանում իր եղբորից՝ Դուրայից։ Երկուսն էլ համոզվում են, որ Պետարը օտար գործակալ է։
Մի երեկո Իլյան պատահաբար ընկնում է մեքենայի տակ, որը նրա կարծիքով սպանության փորձ էր։ Շուտով նույնիսկ Դանիկան սկսում է հավատալ Իլյային, բայց Սոնյան կարծում է, որ իր հայրը տառապում է պարանոյայով։ Դուրոյին հաջողվում է գերի վերցնել Պետարի ընկերներից մի քանիսին՝ պահելով նրանց ներքնահարկում։ Նա հարվածում էր նրանց՝ ստիպելով «բացահայտել իրենց ահաբեկչական ծրագրերը»։ Պետարը գալիս է Իլյայի տուն, որտեղ գտնում է Դանիկային։ Պետարն ասում է, որ ցանկացել էր հրաժեշտ տալ, քանի որ մեկնում է Նյու Յորք և հարցնում է Դանիկային, թե ինչու են Իլյան և նրա եղբայրը հետևում իրեն։ Նա հավելում է, որ տեղյակ է իրենց «հետաքննության» մասին։ Իլյան և Դուրան մտնելով տուն` Դանիկային մի կողմ են քշում, իսկ Պետարին կապում են աթոռին՝ ստիպելով նրան «խոստովանել»։ Պետարը շարունակում է պնդել, որ ինքը լրտես չէ, բայց եղբայրները չեն հավատում նրան։ Դուրան ժամանակավորապես հեռանում է` բերելու Պետարի ընկերներից մեկին, ով «խոստովանել էր ամեն ինչ», իսկ Իլյան շարունակում է հարցաքննել Պետարին։ Ինչևէ Իլյան չափազանց շատ հուզվում է և սրտի կաթված է ստանում։ Պետարին հաջողվում է մի կերպ հասնել հեռախոսին և զանգահարել շտապ օգնություն, իսկ հետո նա դուրս է գալիս այն աթոռով, որին կապված էր, որպեսզի չուշանա թռիչքից։ Իլյան դաժան ցավի մեջ զանգահարում է Դուրայի տուն և խնդրում փոխանցել նրան «կանգնեցել բոլոր թռիչքներն օդանավակայանից»։ Հետո նա դուրս է սողում տնից և սկսում է փնտրել Պետարին` իր շան հետ հետևելով նրան։
Մրցանակներ
Բալկանյան լրտեսը հաղթել է երկու մրցանակ 1984 թվականին Պուլայի կինոփառատոնի ժամանակ։ Դանիլո Ստոյկովիչին իր Իլյա Սվորովիչ դերի համար արժանացել է մրցանակի` «Տղամարդու լավագույն դերակատարում» անվանակարգում ։
Արտաքին հղումներ
Կատեգորիա:Հարավսլավական ֆիլմեր Կատեգորիա:1984 ֆիլմեր
Meizu
Meizu-ն չինական ընկերություն է (魅族 科技 有限公司), որն արտադրում է թվային էլեկտրոնային սարքեր (սմարթֆոններ, ականջակալներ, խելացի ժամացույցներ, արտաքին մարտկոցներ, շարժական նվագարկիչներ), նաև պայուսակներ։ Meizu ընկերությունը ներկայումս արտադրանքի ծավալով աշխարհում զբաղեցնում է առաջին տասնյակի տեղերից մեկը։
Հիմնադրման պատմությունը
Պատմությունը խիստ կապված է Խուան Սուչժան անունով մարդու հետ, ավելի հայտնի է կեղծ անունով «Ջեք Վոնգ», նա է այս ընկերության ղեկավարը։ Meizu ընկերության կառուցելու գաղափարը Խուան Սուչժանն է արտահայտել դեռ 1998 թվականին, երբ նա զբաղվում էր OEM-սարքերի վաճառքով։
Խուան Սուչժան-ը եղել է տեխնոլոգիաներով հետաքրքրված մարդ, նա միշտ հետաքրքրվել է տեխնոլոգիական նորություններով, հատկապես ուշադրություն է դարձրել երաժշտական նվագարկիչներին և որակյալ ձայնին։ Նա ինչ-որ պահ հասկացավ, որ չի կարողանում գտնել իրեն գոհացնող MP3-նվագարկիչ, որը նրան կգոհացներ բոլոր պարամետրերով։ Դրա համար նա որոշեց ստեղծել ընկերություն և անձամբ զբաղվել այդ գործով։
Meizu բառը բաղկացած է երկու մասից, Mei՝ այն անձը, ով «տրենդի մեջ է» և հետաքրքրվում է նոր տեխնոլոգիաներով և Zu՝ մի խումբ մարդիկ։ Սկզբից ընկերության արտադրությունը ուղված է եղել միայն MP3-նվագարկիչներին և միայն որոշ տարիներ անց սկսեցին արտադրվել սմարթֆոններ։ Չնայած նրան, որ ընկերությունը հիմնադրվել է դեռ 1998 թվականին, առաջին լուրջ արտադրությունը եղել է միայն 2003 թվականին և մինչ 2003 թվականը ընկերության մասին հիշատակում չի եղել։ Ընկերության հիմնադրումից մինչ այսօր Խուան Սուչժանը հետևում է ընկերությանը։
Սմարթֆոններ
2007 թվականին Meizu ընկերությունում հասկացան, որ շարժական նվագարկիչների շուկայի համար սկսվում են ծանր ժամանակներ և դրանց սկսում են ամբողջովին փոխարինել սմարֆոնները։ Հենց այդ թվականին Meizu-ն սկսում է աշխատել Meizu M8 սմարթֆոնի վրա։
Windows CE ՕՀ-ով սմարթֆոններ
2009 թվականի փետրվարին պաշտոնապես ներկայացվեց Meizu M8 սմարթֆոնը։ Սմարթֆոնն աշխատում էր Windows CE 6.0 օպերացիոն համակարգով, բայց ուներ փոփոխված միջերես։ Սմարթֆոնը արտաքին տեսքով նման էր Apple iPhone հեռախոսի պատճեն։ Apple ընկերության բողոքով սմարթֆոնի արտադրությունը դադարեցվեց 2010 թվականի Հոկտեմբերի 9-ին։
Android ՕՀ-ով սմարթֆոններ
2011 թվականի Հունվարին ներկայացվեց ընկերության հաջորդ սմարթֆոնը - Meizu M9 : Սա Meizu ընկերության առաջին Android-ով աշխատող սմարթֆոնն էր, սմարթֆոնը ուներ Flyme միջերես։ Meizu M9 սմարթֆոնից հետո ընկերությունը աստիճանաբար սկսում է հեռանալ Apple-ի դիզայնից, ստեղծելով իր ոճը։ Հաջորդ տարի դուրս է գալիս Meizu MX2 սմարթֆոնը, որի էկրանի չափսը տարբերվում էր iPhone-ից և ուներ նոր դիզայն հետևի մասում (պատրաստման ժամանակ օգտագործվել է երկշերտ պլաստմասսա)։
2015 թվականի փետրվարին Alibaba Group ընկերությունը 590 միլիոն դոլարի չափով ներդրում է կատարում Meizu ընկերությանը և արտադրվում են բյուջետային սմարֆոններ, այդ թվում կոմպակտ Meizu M1 Mini-ն և ֆաբլետ Meizu M1 Note-ը, ավելի ուշ դրանց ավելանում են երաժշտական սմարթֆոններ Pro շարքից։
2015 թվականին Meizu-ն հայտնում է 20 միլիոն սմարթֆոնների վաճառքի մասին՝ միջազգային մասշտաբով ։
Վերջին տարիներին Meizu սմարֆոնները շատացել են։ Flyme միջերեսը միշտ կատարելագործվում է, բայց հիմնական ֆունկցիաները մնում են նույնը։ Հիմնական ակցենտը դրված է ամենօրյա օգտագործման հարմարությանը և ինտուիտիվ հասկանալի միջերեսին, աշխատելով ձերբազատվել ավելորդ ենթամենյուներից և երկրորդական ֆունկցիաներից։ Flyme միջերեսը տարբերություն շատ Android սմարթֆոնների չունի հավելվածների գլխավոր ցանկ և բավականին հասկանալի է։
Ի շնորհիվ նրա, որ Meizu-ն ներկայացնում է տարեկան միայն մեկ դրոշակակիր մոդել, բոլոր դրոշակակիր մոդելները ստացել են թարմացումներ և Android ՕՀ-ի ակտուալ տարբերակներ բավականին երկար ժամանակ։ 2017 թվականին Meizu-ն բաժանվում է 3 վերաբաժանումների՝ Meizu, Blue Charm և Flyme :
Կայքեր
- Պաշտոնական կայք
- Flyme OS-ի միջազգային կայք
Արտաքին հղումներ
Կատեգորիա:Չինական ապրանքանիշներ Կատեգորիա:Բջջային հեռախոս արտադրողներ
Յանա Բուրչեսկա
Յանա Բուրչեսկա (Јана Бурческа, ), մակեդոնացի երգչուհի, ով «Dance Alone» երգով ներկայացրել է Մակեդոնիայի Հանրապետությունը Ուկրաինայի մայրաքաղաք Կիևում տեղի ունեցած Եվրատեսիլ 2017 երգի մրցույթում։
Կենսագրություն
Յանա Բուրչեսկան ծնվել է 1993 թվականի հուլիսի 6-ին Մակեդոնիայի Հանրապետության մայրաքաղաք Սկոպյեում։ Երաժշտությամբ զբաղվել է մանուկ հասակից։
Յանան 2011 թվականին մասնակցել է մակեդոնական հանրահայտ «Macedonian Idol» մրցույթին, որտեղ զբաղեցրել է հինգերորդ հորիզոնականը։ 2016 թվականի նոյեմբերի 21-ին Մակեդոնական ռադիո հեռուստատեսությունը հայտարարել է, որ երգչուհին ներկայացնելու է իր երկիրը Ուկրաինայի մայրաքաղաք Կիևում տեղի ունենալիք Եվրատեսիլ համաեվրոպական երգի մրցույթում։
Յանա Բուրչեսկան իր «Dance Alone» երգով մայիսի 11-ին մասնակցել է մրցույթի առաջին կիսաեզրափակչին, սակայն չի կարողացել անցնել եզրափակիչ փուլ։ Արդյունքում երաժիշտը 69 միավորով զբաղեցրել է 15-րդ տեղը։ Եվրատեսիլի հեռարձակման ժամանակ՝ մինչ Յանայի կատարումը, հայտի դարձավ այն, որ նա հղի է ։ Ավելի ուշ Յանայի ընկերը՝ Ալեքսանդրը, վերջինիս ամուսնության առաջարկություն արեց, որն էլ ընդունվեց երգչուհու կողմից։
Ծանոթագրություններ
Կատեգորիա:Եվրատեսիլ 2017 երգի մրցույթի մասնակիցներ Կատեգորիա:21-րդ դարի երգչուհիներ Կատեգորիա:Մակեդոնացի երգչուհիներ
Կիմ Յոն Նամ
Կիմ Յոն Նամ (հանգըլ՝ 김영남, հանջա՝ 金永南, ), Կորեայի գլխավոր նահանգապետություն, Ճապոնական կայսրություն, Կորեայի Ժողովրդադեմոկրատական Հանրապետության պետական և քաղաքական գործիչ, 1978 թվականից՝ Կորեայի աշխատավորական կուսակցության Քաղ բյուրոյի Կենտրոնական կոմիտեի անդամ, 1998 թվականից՝ Կորեայի Ժողովրդական բարձրագույն ժողովի նախագահ։
Կենսագրություն
Ծնվել է 1928 թվականի փետրվարի 4–ին՝ Փհենյանում՝ ծառայողի ընտանիքում։ Ստացել է բարձրագույն կրթություն։ Կորեայի աշխատավորական կուսակցության անդամ է 1946 թվականից։ 1944-1945 թվականներին եղել է գյուղական դպրոցի ուսուցիչ։ 1946-1952 թվականներին Տոմսկի պետական համալսարանի պատմական ֆակուլտետի ուսանող է եղել, հետո սովորել է Ռոստովի պետական համալսարանում։ 1957-1959 թվականներին  ԽՄԿԿ Կենտրոնական կոմիտեի ասպիրանտ։ 1963-1967 թվականներին ԿԺԴՀ արտաքին գործերի նախարարի տեղակալ։ 1967 թվականից կառավարչի տեղակալ, 1972 թվականից՝ Կորեայի աշխատավորական կուսակցության միջազգային բաժնի կառավարիչ։ 1970 թվականից՝ Կորեայի աշխատավորական կուսակցության կենտկոմի անդամ, 1974 թվականից՝ կուսակցության բյուրոյի անդամ, Կենտրոնական կոմիտեի քարտուղար, 1978 թվականից Կորեայի աշխատավորական կուսակցության քաղբյուրոյի անդամ, 1983 թվականի դեկտեմբերից մինչև 1998 թվականի սեպտեմբերից ԿԺԴՀ վարչապետի վարչական խորհրդի տեղակալ, ԿԺԴՀ արտաքին գործերի նախարար ։ 1998 թվականի սեպտեմբերի 5–ից զբաղեցրել է ԿԺԴՀ Գլխավոր Ազգային ժողովի նախագահի պաշտոնը, սահմանադրության համաձայն հանդիսացել է պետության բարձրագույն պաշտոնատար անձ։ 2014 թվականի ԿԺԴՀ 13–րդ գումարման խորհրդարանական ընտրությունների ժամանակ, որը տեղի է ունեցել 2014 թվականի մարտի 9–ին, վերընտրվել է Ազգային ժողովի պատգամավոր և Ազգային ժողովի նախագահ։ ԿԺԴՀ Ազգային ժողովի V-XIII–րդ գումարման պատգամավոր է։
Պարգևներ
Պարգևատրվել է Պետական դրոշի առաջին աստիճանի շքանշանով։
2012 թվականի փետրվարի 9–ից Գերագույն Ազգային ժողովի նախագահության հրամանով այլ պաշտոնատար անձանց հետ պարգևատրվել է Կիմ Չեն Իրի շքանշանով ։
JR Central Office Tower
JR Central Towers (ジェイアール セントラルタワーズ), բազմաֆունկցիոնալ համալիր՝ կազմված երկվորյակ աշտարակներից, տեղակայված Ճապոնիայի Տյուբու նահանգի Այչի պրեֆեկտության Նագոյա քաղաքի Նակամուրա շրջանում։ Տեղակայված է Նագոյա կայարանում և Central Japan Railway Company-ի համար ծառայում է որպես շտաբ-բնակարան։ Կառուցվել է 1999 թվականի դեկտեմբերի 20-ին։ Սա Նագոյա քաղաքի, Այչի պրեֆեկտության և Տյուբու շրջանի ամենաբարձր շենքերի ցանկում երկրորդն է։ 2018 թվականի դրությամբ՝ JR Central Towers-ն իր բարձրությամբ Ճապոնիայի 8-րդ երկնաքերն է ։ Քանի որ JR Central Towers-ը հանդիսանում է Նագոյա կայարանի մի մասը, այն, ըստ իր մակերեսի, հանդիսանում է աշխարհի ամենամեծ կայարանը (եթե հաշվարկենք կայարանի տարածքը ներառող բոլոր կառույցների տարածքները՝ 446 000 մ²)։
Կիմ Յոն Նամ
Ծանոթագրություններ
Կատեգորիա:Ռոստովի պետական համալսարանի շրջանավարտներ Կատեգորիա:20-րդ դարի պատմաբաններ
JR Central Office Tower
Օֆիսային աշտարակը քիչ ավելի բարձր է հյուրանոցային աշտարակից։
Takashimaya հանրախանութը և Nagoya Marriott Associa հյուրանոցը գտնվում են աշտարակի ներսում։
Արտաքին հղումներ
Կատեգորիա:Երկնաքերներ Կատեգորիա:Ճապոնիայի շենքեր և կառույցներ
Hymn for the Weekend
"Hymn for the Weekend", բրիտանական Coldplay ռոք խմբի երգը ամերիկացի երգչուհի Բիոնսեի մասնակցությամբ։ Թողարկվել է 2016 թվականի հունվարի 25-ին որպես խմբի A Head Full of Dreams յոթերորդ ստուդիական ալբոմի երկրորդ սինգլ։
The A.V. Club
The A.V. Club (The Audiovisual Club), ժամանցային վեբ կայք, որը հրապարակում է ֆիլմերի, երգերի, հեռուստատեսության, գրքերի, խաղերի մասին ակնարկներ, ինչպես նաև զվարճանքների արտադրության թեմայով հարցազրույցներ և հոդվածներ ։ Ստեղծվել է 1993 թվականին, որպես ամերիկյան The Onion սատիրիկ նորություների գործակալության դուստր ծրագիր ։
Hymn for the Weekend
Նախապատմություն
Երգն առաջին անգամ կատարվել է Annie Mac-ը BBC ռադիո շոուի ժամանակ, 2015 թվականի նոյեմբերի 30-ին և coldplay-ի կիթառահար Guy Berryman-ը երգիչ հետո հավաքեց մանրամասներ։ Համաձայն Berryman-ի առաջատար երգիչ Քրիս Մարտինն ի սկզբանե ցանկանում էր, որ երգը լինի երեկույթի երգ, հետևյալ բառերոց՝ "drinks on me, drinks on me", բայց իր խմբի անդամները չէին կարծում, որ իրենց երկրպագուները կհավանեն դա։ Մարտինի վաղեմի ընկեոջ՝ Բիոնսեն, խնդրեցի երգել երգը և նա ընդունեց առաջարկը ։
The A.V. Club
Ռեյտինգ
Սկսած 2006 թվականից The A.V. Club կայքի խմբագիրները հրապարակում են տարվա արդյունքների երաժշտական ալբոմների և ֆիլմերի ռեյտինգը։ 2010 թվականից նաև որոշում է տարվա լավագույն հեռուստասերիալը։
Արտաքին հղումներ
Կատեգորիա:Ժամանցային կայքեր
Hymn for the Weekend
Նախապատմություն
Մարիտինը հաստատեց Բերիմանի պատմությունն այն մասին, որ խմբի երգը "Drinks on me, drinks on me", The Wall Street Journal հարցազրույցում։ Համաձայն Մարտինի սկզբնական գործի էությունն այն էր, որ նա լսում էր Flo Rida կամ ինչ-որ բան և մտածում, որ այնքան ամոթ է, որ Coldplay-ը երբևէ չի ունեցել այդ ուշ գիշերային ակումբային երգերից մեկը, ինչպիսիք են՝ "Turn Down for What": «Ես կարծում էի, որ կցանկանայի ունենալ երգ կոչված` 'Drinks on Me', որտեղ դու նստած ես ակումբում և գնում ես խմիչքներ բոլորին, որովհետև դու շատ զիլ ես», Մարտինը նշեց «Ես ծիծաղում էր, որբ այս մաղեդին լսում էի 'drinks on me, drinks on me'»։ Ես ներկայացրի դա խմբի մյուս անդամներին և նրանք հավանեցին այս երգը, բայց հնարավոր չէ, որ երգենք "drinks on me.": Հետո այն փոխվեց 'drink from me' և առաջարկ ուենալ մի հրեշտակային անձ քո կյանքում։ Այնուհետև դա վերաճեց Բիոնսեին խնդրելու, որ երգի ։
Անձնակազմ
Coldplay Օգնական երաժիշտներ
Ծանոթագրություններ
Կատեգորիա:2016 սինգլներ Կատեգորիա:2015 երգեր Կատեգորիա:Երգեր թմրանյութերի մասին
Սեն Ժան դ’Էգ Վիվ
Սեն Ժան դ’Էգ Վիվ (Saint-Jean-d'Aigues-Vives), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09262։
Բնակչություն
Համայնքի բնակչությունը 2008 թվականին կազմում էր 404 մարդ։
Տնտեսություն
2007 թվականի տվյալներով 292 աշխատունակ տարիքի մարդկանցից (15-64 տարեկան) 193-ը տնտեսապես ակտիվ էին, 99-ը անգործունակ (ակտիվության ցուցանիշը 66,1 %, 1999 թվականին եղել է՝ 72,4 %)։ 193 աշխատունակ բնակիչներից 164-ը աշխատում էին (92 տղամարդ և 72 կին), անաշխատանք էին 23-ը (13 տղամարդ և 16 կին)։ 99 անգործունակ մարդկանցից 20-ը աշակերտներ կամ ուսանողներ են, 48-ը թոշակառու, 31-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ռիվոլի ամրոց
Ռիվոլի ամրոց ( Castello di Rivoli), Սավոյի արքայական տան նախկին բնակավայրը Ռիվոլիում (Իտալիա, Թուրինի գավառ)։ Այժմ պալատում է գտնվում «Castello di Rivoli - Museo d'Arte Contemporanea» ժամանակակից արվեստի թանգարանը ։
Պատմություն
Ամրոցը կառուցվել է հավանաբար 9-10-րդ դարերում, դրա գոյության մասին հիշատակվում է միայն 1159 թվականին, կայսր Ֆրիդրիխ Բարբարոսայի հրովարտակում, ով զիջել է Ռիվոլին Թուրինի եպիսկոպոսությանը։ Սավոյի դինաստիան գնել է Ռիվոլին 11-րդ դարում, և շուտով հաշվեհարդար է սկսվել եպիսկոպոսության հետ, ինչի արդյունքում ամրոցը 1184 թվականին վնասվել է։ 1330 թվականին Ամադեյ 6-րդ Սավոյին տեղափոխվել է Կոնսիլիո-դեի-Պրինչիպի ամրոց։ Ամրոցը նաև Թուրինյան սավանի առաջին համաժողովրդական պաշտամունքի վայր է եղել` դեպի Թուրին դրա ճանապարհին` Ամադեյ 9-րդի օրոք։ 1559 թվականի Կատո-Կամբրեզիյան համաձայնագիրը որոշել է, որ հերցոգ Էմմանուէլ Ֆիլիբերը չի կարող ապրել Թուրինում, քանի դեռ արու զավակ չի ունեցել։ Այդ պատճառով էլ նա տեղակայվել է Ռիվոլի ամրոցում և սկսել է դրա վերականգնողական աշխատանքներն ըստ Ասքանիո Վիտտոցիի նախագծի։ 1562 թվականին ծնվել է Կարլ Էմմանուել Առաջինը և նա վերադարձել է Թուրին։ Վիտտոցցիի նախագծով վերականգնողական աշխատանքներն ավարտվել են 1644 թվականին Կարլ և Ամադեո Կաստելլամոնտոների ղեկավարությամբ։ Այս ժամանակ կառուցվեց, այսպես կոչված, Երկար թևքը (Manica lunga), որը նախատեսված էր «Սավոյի պատկերասրահի» համար. 18-րդ դարի կառույցից մինչև մեր օրերը պահպանված տարածքը։ Արվեստի բազմաթիվ գործեր գողացվել են ֆրանսիական զորքի կողմից հաջորդող տարիներին։ Նոր աշխատանքներն սկսվել են միայն 1706 թվականից հետո։ Վիկտոր-Ամադեյ 2-րդը նոր ճակատամաս է պատվիրել Ֆիլիպ Յուվարրոյին, սակայն դա կրկին անավարտ է մնացել։ Վիկտոր-Ամադեյն ապրել է այստեղ որպես կալանավոր` Կարլ Էմանուիլ 3-րդի որդու օրոք թագավորության վերականգնման անհաջող փորձից հետո։ Նրա մահից հետո ամրոցը լքվել է, 1863 թվականին այն դարձել է զորանոց, իսկ 20 տարի անց շենքի մի մասը վեր է ածվել գրադարանի։ Շինությունը մեծապես տուժել է Երկրորդ աշխարհամարտի ժամանակ և այդ վիճակում է մնացել մինչև 1979 թվականը, երբ սկսվել են վերականգնողական նոր աշխատանքներ։ 1984 թվականին ամրոցում բացվել է Ժամանակակից արվեստի թանգարան (Museo di Arte Contemporanea), որը Եվրոպայի ամենահայտնի թանգարաններից մեկն է։ Ամրոցում է գտնվում նաև իտալական հայտնի Combal.Zero ռեստորանը ։
Ծանոթագրություններ
Կատեգորիա:Իտալիայի թանգարաններ Կատեգորիա:1984 հիմնադրումներ Իտալիայում Կատեգորիա:1984 հիմնադրված թանգարաններ
Որսաշրջան: Վախեցած սայթին
Որսաշրջան։ Վախեցած սայթին, «Որսաշրջան 2» անիմացիոն մուլտֆիլմի շարունակությունն է, Sony Pictures Animation արտադրության, որի ռեժիսորն է Կոդի Քեմերոնը, իսկ պրոդյուսերն է Կիրկա Բոդիֆերտը։
Մուլտֆիլմի կարգախոսն է՝ Սա ուղղակի ինչ-որ կրկես է։
Բովանդակություն
Նա վախենում է կողոպուտի պատմությունից, որը պատմում է Էլիոտին։ Որոշվել է օգնել Բոոգին նվաճել իր վախը, Էլիոտը, պարոն Ուվիենը եւ մյուսները, առաքելություն իրականացնել, գտնել ապստամբության ապացույցը։ Այնուամենայնիվ, Boog- ի արշավախումբը Շոուն վերադարձավ վրեժխնդրության համար եւ ձգտում էր նաեւ կողոպուտի։ Բոոգը եւ նրա ընկերները պետք է միասին խմբավորեն, որպեսզի մեկ անգամ եւս հաղթեն Շոուն եւ փրկեն իրենց տունը։
Արտաքին հղումներ
Կատեգորիա:Որսաշրջան (մուլտֆիլմեր) Կատեգորիա:2015 մուլտֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան եռաչափ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:2015 ֆիլմեր Կատեգորիա:Մուլտֆիլմեր արջերի մասին Կատեգորիա:Կանադական ֆիլմեր
Սեն Ժան դը Վերժ
Սեն Ժան դը Վերժ (Saint-Jean-de-Verges), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Համայնքի շրջանը Ֆուան է։
Համայնքի INSEE կոդ՝ 09264։
Բնակչություն
Համայնքի բնակչությունը 2008 թվականին կազմում էր 1100 մարդ։
Տնտեսություն
2007 թվականի տվյալներով 702 աշխատունակ տարիքի մարդկանցից (15-64 տարեկան) 490-ը տնտեսապես ակտիվ էին, 212-ը անգործունակ (ակտիվության ցուցանիշը 69,8 %, 1999 թվականին եղել է՝ 73,7 %)։ 490 աշխատունակ բնակիչներից 439-ը աշխատում էին (240 տղամարդ և 199 կին), անաշխատանք էին 51-ը (23 տղամարդ և 28 կին)։ 212 անգործունակ մարդկանցից 59-ը աշակերտներ կամ ուսանողներ են, 81-ը թոշակառու, 72-ը անաշխատունակ էին այլ պատճառներով ։
Ժամանց
Ժամանց, հաճելի գործունեություն, ազատ ժամանակի զբաղմունք։
Ունի նաև այլ անվանումներ` զվարճություն, զվարճանք և այլն։
Լինում է անհատական և խմբակային, տարբերվում է էներգիայի ծախսմամբ։
Ժամանցը Հին աշխարհում
Հայտնի է, որ Հին Եգիպտոսի բնակիչները սիրել են խաղալ սեղանի խաղեր (օրինակ՝ սենետ), սակայն այդ խաղերի կանոնները չեն պահպանվել։ Երեխաները խաղում էին տարբեր խաղալիքներով, զբաղվում էին աճպարարությամբ, խաղում էին գնդակով։ Հայտնի է նաև, որ մեծ ճանաչում է ունեցել ձեռնամարտը։ Հարուստ մարդիկ զբաղվել են որսորդությամբ (այդ թվում հատուկ վարժեցված շներով) և զբոսնել են նավակով :
Հին Հունաստանում հայտնի են եղել սպորտային վարժություններն ու խաղերը, մրցույթները։ Հունաստանում էին անցկացվում Օլիմպիական խաղերը։ Կազմակերպվում էին մասնավոր խնջույքներ, ճաշկերույթներ ։ Հայտնի է նաև Հին հունական թատրոնը։
Արտաքին հղումներ
Կատեգորիա:Ժամանց Կատեգորիա:Հիմնական թեմատիկ հոդվածներ
Սեն Ժան դյու Կաստիյոնե
Սեն Ժան դյու Կաստիյոնե (Saint-Jean-du-Castillonnais), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09263։
Տնտեսություն
2007 թվականի տվյալներով 16 աշխատունակ տարիքի մարդկանցից (15-64 տարեկան) 10-ը տնտեսապես ակտիվ էին, 6-ը անգործունակ (ակտիվության ցուցանիշը 62,5 %, 1999 թվականին եղել է՝ 77,8 %)։ 10 աշխատունակ բնակիչներից 9-ը աշխատում էին (4 տղամարդ և 5 կին), անաշխատանք էր 1-ը (տղամարդ)։ 6 անգործունակ մարդկանցից 4-ը թոշակառու, 2-ը անաշխատունակ էին այլ պատճառներով ։
Շուշանիկ Մանուչարյանց
Շուշանիկ Մկրտչի Մանուչարյանց , խորհրդային կուսակցական աշխատող, ԽՄԿԿ անդամ (1918)։
Ավարտել է Պետերբուրգի կանանց բարձրագույն (Բեստուժեյան) դասընթացները։ 1917 թվականին ղեկավարել է Պետրոգրադի հեռագրական գործակալության գրական բյուրոն։ 1918 թվականին աշխատել է Համառուսաստանյան Կենտգործկոմի հրատարակչությունում, այնուհետև՝ Պետհրատում։ 1920-24 թվականներին եղել է Վլադիմիր Լենինի, իսկ այնուհետև, մինչև 1930 թվականը, վերջինիս կնոջ՝ Նադեժդա Կրուպսկայայի գրադարանավարը ։ 1930-35 թվականներին 17, ՀՍՀ VII հատոր աշխատել է ԽՄԿԿ Կենտկոմին առընթեր մարքսիզմ-լենինիզմի ինստիտուտում, որպես ավագ գիտաշխատող։ Պարբերական մամուլում բազմիցս հանդես է եկել Լենինին նվիրված հուշերով։
Պարգևներ
Պարգևատրվել է Աշխատանքային կարմիր դրոշի շքանշանով։
Ծանոթագրություններ
Կատեգորիա:Հայ հեղափոխականներ Կատեգորիա:ԽՄԿԿ անդամներ
Բագրաս (այլ կիրառումներ)
Բագրաս կարող է նշանակել.
Հովիտ (աղբյուր)
Հովիտ, Ովիո, Օվիտ, աղբյուր Թուրքիայում, Էրզինջանի մարզում, Ակն քաղաքի մոտակայքում, Կամարակապ գյուղի մոտ, որտեշ գտնվում եր Պողոս-Պետրոս ուխտատեղինմ ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Թուրքիայի աղբյուրներ Կատեգորիա:Էրզինջանի մարզ
Էլվիրա Գասկոն
Կենսագրություն
Էլվիրա Գասկոնը ծնվել է Սորիայի Ալմենար քաղաքում։ 1929 թվականին ընդունվել է Մադրիդի Սան Ֆեռնանդոյի գեղարվեստի թագավորական ակադեմիա և այնտեղ սովորել մինչև 1935 թվականը։ Այնուհետև Մադրիդում դասավանդել է Լոպե դե Վեգայի ինստիտուտում և Արվեստի և արհեստների դպրոցում (Escuela de Artes y Oficios): Երբ 1936 թվականին Իսպանիայի քաղաքացիական պատերազմը սկսվեց, Գասկոնը միացել է Junta de Incautación del Tesoro Artístico Nacional-ին, որը ազգային գանձեր վերցրել է պատերազմի և պայքայի քաոսային տարիների ընթացքում դրանք անվտանգ պահելու համար։ Ինստիտուտում աշխատելու տարիներին Գասկոնը հանդիպել է ապագա ամուսնուն՝ Ռոբերտո Ֆեռնանդես Բալբուենային (1891-1966), որը ինստիտուտի նախագահն էր և ճարտարապետ Գուստավո Ֆեռնանդես Բալբուենայի (1888-1931) եղբայրը։ Գասկոնն ու Ֆեռնանդեսը Մեքսիկա են արտագաղթել 1939 թվականին, իսպանացի հանրապետականների պարտությունից հետո աջակողմյան ազգայնական ապստամբների կողմից։ Մեքսիկայում Գասկոնը դարձավ հայտնի նկարիչ մեքսիկացի արվեստագետների և մտավորականների շարքում։ Ռուբեն Բոնիֆաս Նունյոն գովաբանել է նրա գեղարվեստական տեխնիկան և ոճի պարզությունը ։
Գասկոնն ունեցել է երկու դուստր՝ Գուդելուպեն և Էլվիրան (ծնվ. 1944 թվականին Մեխիկոյում, հայտնի քանդակագործ է)։
Գործունեություն
Մեքսիկայում Գասկոնը մի շարք որմնանկարներ է ստեղծել եկեղեցիներում, մասնակցել է 28 սոլո և 45 խմբային ցուցահանդեսների։ Պատկերազարդել է նաև ամսագրեր և մոտ 150 գիրք։
Ծանոթագրություններ
Կատեգորիա:Իսպանացի պատկերազարդողներ Կատեգորիա:Իսպանացի որմնանկարիչներ Կատեգորիա:Իսպանացի փորագրիչներ Կատեգորիա:20-րդ դարի նկարչուհիներ Կատեգորիա:Իսպանացի նկարիչներ
Սուպեր մամա 2
Սուպեր մամա 2, հայկական արտադրության ռոմանտիկ կատակերգություն։ Սուպեր մամա 1-ի շարունակությունը։
Ֆիլմի նկարահանումներն ավարտվել են 2017 թվականին, 2017 թվականի հոկտեմբերի 4-ին Մոսկվա կինոթատրոնում տեղի է ունեցել շնորհանդեսը, 2017 թվականի հոկտեմբերի 5-ից ցուցադրվել է կինոթատրոններում և 2017 թվականի դեկտեմբերի 31-ին հեռաձարկվել է Արմենիա հեռուստաընկերության եթերում։
Սյուժե
Սոնայի բարեգործական ընկերության հաշվապահ Սեդան ընկերության հաշվից կանխիկացրել է մեկ միլիոն դոլար գումար։ Սեդան գումարը կանխիկացնելուց հետո փախուստի դիմելիս վրաերթի է ենթարկում մի ծեր մարդու, որի հետևանքով հայտնվում է կանացի ուղղիչ գաղութում (ԿՈՒԳ), իսկ գումարն էլ, բնականաբար, թաքցնում է։ Այդ մասին Սոնայի ամուսինը՝ Կարենը, տեղեկանում է գլխավոր հաշվապահ Սեդայի գլխավոր օգնականից՝ Սարգսից։ Նա Կարենին ասում է, որ այդ գումարը նախատեսված էր բարեգործական նպատակներով, և եթե գումարը ետ չբերվի, ապա Սոնային կբանտարկեն։ Այդ խոսակցությունը լսում է Կարենի որդին՝ Տիգրանը և ամեն գնով փորձում օգնել հորը։ Կարենը և տղան երկար մտածելուց հետո հասկանում են, որ գումարը ետ բերելու միակ եղանակը կանանց բանտում հայտնվելն է։
Եվ Կարենը որոշում է նորից Սուպեր մամայի՝ Կարինեի կերպարանքն ընդունել և ինչ-որ հանցագործություն անել ԿՈՒԳ-ում հայտնվելու համար։ Սկզբում չի ստացվում, բայց ի վերջո ոստիկանի գլխարկին կրակելուց հետո հայտնվում է ԿՈՒԳ-ում։
Սարգսից Մենուան (Մենուան Սոնայից բաժանվելուց և աշխատանքը կորցնելուց հետո աղքատացել էր) տեղեկանում է այդ նույն մեկ միլիոն դոլարի մասին։ Դա Մենուայի համար հիանալի հնարավորություներ էր կրկին հարստանալու համար։ Այսպիսով, և՛ Մենուան, և՛ Կարենը հայտնվում են բանտում որպես Կարինե և Մոնիկա։ Նրանցից յուրաքանչյուրն ամեն ինչ անում է որպեսզի ինքը տիրանա այդ մեկ միլիոն դոլարին։
Կարինեն ԿՈՒԳ-ում ուներ բազմաթիվ խնդիրներ Ցողիկի և Երանուհու հետ։ Կարինեն Լիլիթիկին ասում է, որ Սեդան իր մորաքույրն է, և Լիլիթիկը սկսում է օգնել Կարինեին։
Օրիորդ Հրանուշը, որը ԿՈՒԳ-ի պետն էր, նույնպես իմանում է գումարի մասին և Մանվելի օգնությամբ բազմաթիվ կտտանքների է ենթարկում Սեդային, այդ թվում նաև էլեկտրաշոկի, ինչի արդյունքում Սեդան հոգեկան ցնցումների մեջ է ընկնում։
Մենուան, որը հայտնվել էր ԿՈՒԳ-ում Մոնիկայի կերպարով, նույնպես ասում է, որ Սեդան իր մորաքույրն է։ Մոնիկան ամեն ինչ անում է, որպեսզի կարողանա տիրանալ մեկ միլիոն դոլարին։
Մոնիկան և Կարինեն միասին դուետ երգով հանդես գալուց և էլեկտրաշոկի ենթարկվելուց հետո ի վերջո հաշտվում են, և նրանց նպատակը դառնում է Սոնային փրկելը։ Սակայն նրանք կկարողանային հասնել իրենց նպատակին միայն այն դեպքում, եթե բոլորին ճիշտը պատմեին (աղջիկները համատեղ բասկետբոլ խաղալուց հետո բավականին մտերմացել էին)։ Ի վերջո ճշմարտությունը բոլորին պատմելուց հետո Լիլիթիկը, Կարենը, Մենուան և իհարկե հոգեկան ցնցումների մեջ գտնվող Սեդան փախուստի են դիմում ԿՈՒԳ-ից։ Նրանց օգնում են Շեֆը, Զմեն և Զուբը։
Պարզվում է, որ Սեդան իրականում հոգեկան ցնցում չէր ստացել, պարզապես ձևացնում էր։ Սակայն Մենուան և Կարենը կարողանում են նրա մոտից վերցնել գումարը, իրենց հերթին Մանվելը և Հրանուշը գումարը խլում են Կարենից և Մենուայից։ Հրանուշը և Մանվելը վերադառնում են ԿՈՒԳ, սակայն այստեղ տեղի է ունենում անհավանականը. պարզվում է, որ զուսպ ու համեստ Լիլիթիկն իրականում ոստիկան է և հատուկ առաջադրանքով էր հայտնվել ԿՈՒԳ-ում։ Նա ձերբակալում է Հրանուշին և Մանվելին, իսկ գումարը վերադարձնում է Կարենին։
Ֆիլմն ավարտվում է այսպես. Կարենի և Սոնայի ընտանիքում կատարյալ համերաշխություն է տիրում, իսկ Մենուան ի վերջո գտնում է իր տեղն այս կյանքում և սկսում հանդիպել Լիլիթիկի հետ։
Հետաքրքիր փաստեր
Սուպեր մամա 2 ֆիլմի համար Հայկ Մարությանը վաճառել է իր թանկարժեք մեքենան։
Արտաքին հղումներ
Կատեգորիա:Հայկական ֆիլմեր Կատեգորիա:Հայերեն ֆիլմեր Կատեգորիա:2017 ֆիլմեր Կատեգորիա:21-րդ դարի ֆիլմեր Կատեգորիա:Հայկական կինոկատակերգություններ
Սեն Ժան դյու Ֆալգա
Սեն Ժան դյու Ֆալգա (Saint-Jean-du-Falga), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևմտյան Պամիե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09265։
Բնակչություն
Համայնքի բնակչությունը 2008 թվականին կազմում էր 2627 մարդ։
Պատմություն
Սեն Ժան դյու Ֆալգան ձևավորվել է 1790 թվականին՝ Fauréjean, Bouffillou, Semaillé, Joucla և Rauly գյուղերի միավորման շնորհիվ։ Այս գյուղերի անվանումները այն մարդկանց ազգանուններն են, որոնք կառուցել են այդտեղ առաջին տները։ Այդ ժամանակ կոմունայում ապրում էին շուրջ 200 բնակիչներ։
Արտաքին հղումներ
Կատեգորիա:Ֆրանսիայի համայնքներ
Մաքսիմիլիան I
Մաքսիմիլիան I, կայսր 1493 թվականից, ավստրիացի էրցհերցոգ։ Հաբսբուրգների դինաստիայից։ Ֆրիդրիխ III-ի որդին և ժառանգորդը։
Մարիա Բուրգունդացու հետ ամուսնությամբ (1477-ին) ձեռք է բերել Նիդերլանդներն ու Ֆրանշ-Կոնտեն։ Մաքսիմիլիան I-ը սկսել է Հաբսբուրգների ավստրիական տիրույթների իրական միավորումը, նրանց կենտրոնացված կառավարումը։ Պարտվելով շվեյցարացիների դեմ, այսպես կոչված, Շվաբյան պատերազմում (1499), Մաքսիմիլիան I-ը ստիպված էր ճանաչել Շվեյցարիայի վերջնական անջատումը կայսրությունից։ Նրա օրոք դիվանագիտական հարաբերություններ են հաստատվել ռուսական պետության հետ։
Ծանոթագրություններ
Կատեգորիա:Ավստրիայի միապետեր Կատեգորիա:Սրբազան Հռոմեական կայսրության կայսրեր Կատեգորիա:Կաթոլիկ միապետներ Կատեգորիա:Կապիչի շքանշանի ասպետներ